EkBass/fiwiki-20250220-pages-articles huggingface dataset:
Barrage

Barrage on vuonna 2017 ensi-iltansa saanut Laura Schroederin ohjaama luxemburgilais-belgialais-ranskalainen draamaelokuva, jonka pääosissa ovat Lolita Chammah, Thémis Pauwels ja Isabelle Huppert. Laura Schroeder laati elokuvan käsikirjoituksen Marie Nimierin kanssa. Elokuvan tuottajina olivat Pol Cruchten, Sébastien Delloye, Jeanne Geiben, Sebastian Schelenz ja Martine de Clermont-Tonnerre. == Juoni == Catherine (Lolita Chammah) palaa Luxemburgiin tyttärensä Alban (Thémis Pauwels) luokse oltuaan kymmenen vuotta Sveitsissä. Catherinen äiti Elisabeth (Isabelle Huppert) on pitänyt Albasta huolta Catherinen ollessa ulkomailla. Alba on kuitenkin kylmä ja etäinen äitiään kohtaan, sillä ulkomailla vuosia ollut äiti on muuttunut hänelle täysin vieraaksi. Elisabeth on myös kylmäkiskoinen Catherinea kohtaan, koska hän haluaa pitää tyttärentyttärensä itsellään jatkossakin. Eräänä päivänä Catherine saa tarpeekseen tyttärensä ja äitinsä kylmyydestä. Hän sieppaa Alban ja lähtee tämän kanssa järvelle pohjoiseen. Niin alkaa horjuva matka kohti äidinrakkauden arvoituksellista ja monimutkaista maailmaa. == Näyttelijät == == Tuotanto == Barragen tuotantoyhtiöinä olivat luxemburgilainen Red Lion Sarl, belgialainen Entre Chien et Loup ja ranskalainen MACT Productions. Elokuvan virallinen traileri julkaistiin 13. kesäkuuta 2017. == Julkaisu ja vastaanotto == Barrage sai maailmanensi-iltansa Berliinin elokuvajuhlien Forum-esityssarjassa Saksassa 10. helmikuuta 2017. Elokuvan Luxemburgin ensi- ilta oli Luxemburgin elokuvajuhlilla 5. maaliskuuta 2017. Elokuva saa teatteriensi-iltansa Luxemburgissa ja Ranskassa 19. heinäkuuta 2017. Ranskassa elokuvan teatterilevittäjänä on Alfama Films. Rotten Tomatoes -sivuston mukaan 43% kriitikoista on antanut elokuvalle positiivisen arvosanan 5,1/10 keskiarvolla. Keräys perustuu seitsemään arviointiin. Metacritic-sivuston mukaan seitsemän arvostelun perusteella elokuva on saanut 54 pistettä sadasta mahdollisesta. == Lähteet == == Aiheesta muualla == * Barrage Alfama Filmsin sivuilla * * * Barrage AlloCinéssä * Barrage UniFrancessa * Barrage Cineuropan sivuilla Luokka:Vuoden 2017 ranskalaiset elokuvat Luokka:Vuoden 2017 belgialaiset elokuvat Luokka:Ranskalaiset draamaelokuvat
TSR

TSR voi tarkoittaa seuraavia: * TSR, Työsuojelurahasto * TSR, Télévision Suisse Romande, vuosina 1953–2012 toiminut sveitsiläinen televisioasema * TSR, Inc., vuosina 1973–1997 toiminut yhdysvaltalainen roolipelejä julkaissut yhtiö * TSR, Traian Vuian kansainvälisen lentoaseman IATA-koodi
Oskar Fischinger

Oskar Wilhelm Fischinger (22.6.1900 – 31.1.1967) oli saksalais-amerikkalainen animaattori, elokuvantekijä ja taidemaalari. Fischinger tunnetaan abstrakteista animoiduista musiikkielokuvista, jotka hän teki vuosikymmeniä ennen tietokonegrafiikan ja musiikkivideoiden syntyä. Fischinger teki yli 50 lyhytelokuvaa ja maalasi satoja tauluja, joista useat kuuluvat merkittävien museoiden kokoelmiin. Fischinger teki erikoistehosteet Fritz Langin vuonna 1929 valmistuneeseen elokuvaan Frau im Mond (Matka kuuhun). Vuonna 1936 hän muutti Yhdysvaltoihin pakoon Natsi-Saksan hallintoa. Fischingerille tarjottiin töitä Paramount-tuotantoyhtiöstä. Hän työskenteli myös Disneyn Fantasia- elokuvan parissa, mutta lähti projektista pettyneenä, kun hänen Toccata ja Fuuga -jaksoon laatimia suunnitelmia muutettiin. == Lähteet == == Aiheesta muualla == * Luokka:Yhdysvaltalaiset animaattorit Luokka:Animaatio-ohjaajat Luokka:Saksalaiset animaattorit
Helsingin tiedemuseo

Helsingin tiedemuseo on vuonna 2013 Helsinkiin suunniteltu tieteen ja tekniikan museo. Sen taustavoimina olivat Helsingin yliopisto, Aalto- yliopisto, Helsingin kaupunki ja Tekniikan museo. Museon piti avautua Suomen itsenäisyyden juhlavuonna 2017, mutta hanke kaatui rahoituspulaan ja on toistaiseksi jäissä. Hankkeen selvitysmies tiedekeskus Heurekan entinen johtaja, professori Per-Edvin Persson laati hankkeesta samana vuonna 36-sivuisen selvityksen. Museo olisi vaatinut noin 7000-15000 neliömetriä tilaa. Rakentaminen olisi maksanut 21 miljoonasta, 45 miljoonaan euroon. ==Lähteet== Luokka:Tiedemuseot Luokka:Helsingin museot
Taksera

__NOTOC__ Taksera on malilaisen Tamikrest-yhtyeen livealbumi, joka julkaistiin vuonna 2015. LP:stä on tehty 1 500 levyn rajoitettu painos 180 gramman audiofiili vinyyli, avattavilla kansilla ja latauskoodilla. CD-levyä myytiin vuoden 2017 Euroopan kiertueen aikana. == Kappaleet == Kaikki kappaleet Ousmane Ag Mossa. # # # # # # # # == Kokoonpano == * Ousmane Ag Mossa – laulu, kitara * Fatma Walet Cheikh – taustalaulu * Cheikh Ag Tiglia – basso, kitara, taustalaulu * Aghaly Ag Mohamedine – djembe, lyömäsoittimet, kosketinsoittimet, taustalaulu * Ibrahim Ag Ahmed Salim – rummut, calabash * Paul Salvagnac – kitara * Cédric Maurel – rummut, lyömäsoittimet, kosketinsoittimet * Wonou Walet Sidati – laulu, taustalaulu == Lähteet == * Taksera discogs.com -sivustolla Luokka:Vuoden 2015 konserttitallenteet Luokka:Tamikrestin albumit
Red Scare

Red Scare (suomeksi punapelko tai punakammo) on yhdysvaltalainen englanninkielinen termi, joka tarkoittaa kommunismin tai radikaalin vasemmistolaisuuden leviämiseen kohdistuvaa pelkoa yhteiskunnassa. Red Scare tunnetaan varsinkin kylmän sodan aikaisena antikommunismina, johon on viitattu senaattori Joseph McCarthyn mukaan myös mccarthyismina. ==Historia== Yleisimmin termiä red scare käytetään kahdesta ajanjaksosta Yhdysvaltain historiassa. Ensimmäinen red scare vuosina 1917–1920 liittyi uhkaan, jonka koettiin tulevan amerikkalaisesta työväenliikkeestä, anarkistien vallankumouksesta ja poliittisesta radikalismista. Ensimmäinen red scare laantui vuonna 1920 kun valtionsyyttäjä A. Mitchell Palmerin ennustus vallankaappauksesta ei toteutunut.https://www.britannica.com/topic/Red-Scare- politics Toinen red scare koettiin Yhdysvalloissa vuosina 1947–1957, jolloin kotimaisten tai ulkomaisten kommunistien pelättiin soluttautuvan yhteiskuntaan ja liittovaltion hallintoon. Kausi tunnetaan senaattori Joseph McCarthyn mukaan mccarthyismina. == Lavender Scare == Toiseen Red Scareen liittyi myös vähemmän tunnettu Lavender Scare, jossa vainottiin homoseksuaaleja, joita pidettiin epäluotettavina ja alttiina kommunistiselle vaikutustoiminnalle. Se johti "seksipervertikkojen" (homot ja lesbot) irtisanomiseen julkisista viroista kansallisen turvallisuuden nimissä.https://www.archives.gov/publications/prologue/2016/summer/lavender.html Aihetta on selvittänyt David K. Johnson kirjassaan The Lavender Scare (2004).https://time.com/5922679/lavender-scare- history/https://digitalcommons.usf.edu/hty_facpub/241/ Kärsineitä henkilöitä olivat esimerkiksi Frank Kameny, Barbara Gittings, Allen Ginsberg ja Harry Hay. Kansalaisaktivisti Olli Stålströmin mukaan kansainvälinen korkeakirkollinen hengellinen järjestö Moraalinen varustautuminen nimesi kaksi toisiinsa kytkeytynyttä pahaa: kommunismin ja homoseksualismin, joita vastaan piti taistella.https://www.ihmisyydenmonetpuolet.com/jutut- ihmisyydenmonetpuolet/psykoanalyytikkojen-anteeksipyyntoa-edelsi-kova-taistelu Vuonna 1952 homoseksuaalisuus listattiin ensimmäisessä Diagnostic and Statistical Manual of Mental Disordersissa (DSM) persoonallisuuden häiriönä sosiopatiana nimikkeellä sociopathic personality disturbance.https://psychiatryonline.org/doi/10.1176/appi.ajp-rj.2022.180103 Lavender Scarella oli kauaskantoisia seurauksia, sillä julkisten virkojen työsyrjintä korjattiin lainsäädännöllä vasta vuonna 1975 ja vasta vuonna 1995 luovuttiin homohakijoiden turvallisuustarkastuksista julkisissa viroissa.https://www.nytimes.com/1995/08/05/us/clinton-ends-ban-on-security- clearance-for-gay-workers.html == Katso myös == * Hollywoodin musta lista == Lähteet == Luokka:Yhdysvaltain poliittinen historia Luokka:Sosialismi Yhdysvalloissa Luokka:Englanninkieliset sanat ja sanonnat
Marja Wuorenheimo

Marja Kirstein, sukunimi aik. Wuorenheimo (24. kesäkuuta 1926 Heinävesi – 2. maaliskuuta 2017 Espanja) oli suomalainen filosofian maisteri ja englannin ja saksan kielen opettaja.Marja Kirstein 1926–2017, Helsingin Sanomat Muistot Kirstein kävi koulunsa Lappeenrannassa ja ylioppilaaksi päästyään valmistui filosofian kandidaatiksi Helsingin yliopistosta. Hän toimi englannin ja saksan kielen opettajana muun muassa Töölön yhteiskoulussa 1954–1966 ja Sotakorkeakoulussa 1962–1977. Hän opetti käytännön englantia myös radiossa, oli opetusharjoittelun ohjaajana Helsingin va. opettajakorkeakoulussa ja kuului jäsenenä ylioppilastutkintolautakuntaan. Vuodesta 1966 alkaen Kirstein alkoi organisoida Helsingin kaupungin suomenkielisissä kansakouluissa aloitettua englannin kielen opetusta. Kirstein toimi viimeksi Helsingin kouluviraston ohjantajaoksen päällikkönä jääden eläkkeelle 1989. Kirstein oli Suomen englannin kielen opettajien yhdistyksen puheenjohtaja 1969–1971, Suomen kieltenopettajien liitto Sukolin puheenjohtaja 1974–1980, Suomen akateemisten naisten liiton varapuheenjohtaja 1984–1986 ja Euroopan akateemisten naisten (UWE) varapuheenjohtaja 1986–1989. Marja Kirstein oli naimisissa vuodesta 1989 Saksan liittotasavallan sotilasattasean eversti Martin Kirsteinin kanssa. Aikaisemmin hän oli naimisissa eversti Ossian Wuorenheimon kanssa. == Teoksia == Nimellä Marja Wuorenheimo: * Listen and repeat : Yleisradion kolmas käytännöllinen englannin kielen oppikurssi ; piirrokset Olli Javanainen. Tammi 1960 * More English by radio : yleisradion neljäs käytännöllinen englannin kielen oppikurssi ; piirrokset Elina Närhi. Tammi 1962 * This is English ; piirrokset Olli Javanainen. Tammi 1964 * Ready, steady, go : kansakoulun englannin kielen oppikirja 1. 1, Textbook = oppikirja ; tekijät Hope Castrén, Tauno Mustanoja, Marja Wuorenheimo ; kuv. ja taitto Lemmikki Louhimies. Weilin + Göös, Helsinki 1966, 7. painos 1971 * Ready, steady, go : kansakoulun englannin kielen oppikirja 1. 2, Workbook = työkirja ; tekijät Hope Castrén, Tauno Mustanoja, Marja Wuorenheimo ; kuv. ja taitto Lemmikki Louhimies. Weilin + Göös, Helsinki 1966, 7. painos 1971 * Ready, steady, go : kansakoulun englannin kielen oppikirja 1. 3, Kuvataulut ; tekijät Hope Castrén, Tauno Mustanoja, Marja Wuorenheimo ; kuv. ja taitto Lemmikki Louhimies. Weilin + Göös, Helsinki 1966 * Ready, steady, go : kansakoulun englannin kielen oppikirja 1. 4, Methods : opettajan ohjekirja ; tekijät Hope Castrén, Tauno Mustanoja, Marja Wuorenheimo. Weilin + Göös, Helsinki 1966 * Pyrkimyksenä puhevalmius : Kielen alkeisopetuksen käsikirja. Weilin + Göös, Helsinki 1967 * Read and practise ; piirrokset Olli Javanainen. Tammi 1967 * Steps in America. Weilin + Göös, Helsinki 1969 == Lähteet == Luokka:Suomalaiset opettajat Luokka:Vuonna 1926 syntyneet Luokka:Vuonna 2017 kuolleet
Aigle Royal

Aigle Royal on L’Algérinon viides sooloalbumi, joka julkaistiin 6. lokakuuta 2014. Levyllä vierailivat rap-artistit Soprano, Jul ja Tunisiano. Levyltä julkaistiin yksi single Humeur d’un soir. == Kappaleet == # Ça va aller # Aigle Royal # Grosse Garde Robe # Salam (feat. Soprano) # Les bronzés font du biff # On m’a dit (feat. Jul) # Humeur d’un jour # Ma hlel # Petit Sam # La Vie que je mène # Amane Amane (feat. Tunisiano) # Dieu soit loué # Gamberge # Humeur d’un soir ==Listasijoitukset== Vuosi Lista Sijoitus 2014 Les Charts 36L'Algérino - Aigle Royal lescharts.com Viitattu 23.6.2017 2014 Ultratop 50 103 ==Lähteet== Luokka:Vuoden 2014 albumit Luokka:L'Algérinon albumit
Anžejs Pasečņiks

Anžejs Pasečņiks (s. 20. joulukuuta 1995 Riika) on latvialainen koripalloilija. Isona laitahyökkääjänä tai sentterinä pelaava Pasečņiks siirtyi 2010-luvun puolivälissä kotimaastaan Espanjaan. Hän voitti Latvian mestaruuden vuosina 2013 ja 2015 sekä Espanjan supercupin vuonna 2014. Orlando Magic varasi Pasečņiksin 25. vuorolla NBA:n vuoden 2017 varaustilaisuudessa mutta oikeudet häneen siirrettiin saman tien Philadelphia 76ersille. Philadelphia luopui myöhemmin oikeudestaan, ja Pasečņiks siirtyi vuonna 2019 Washington Wizardsiin, jossa hän teki NBA-debyyttinsä joulukuussa 2019 Chicago Bullsia vastaan pelattuaan alkukauden Washingtonin farmijoukkueessa Capital City Go-Gossa. Pasečņiks on edustanut myös Latvian miesten maajoukkuetta.EuroCupLiga ACB == Lähteet == * Profiili Liga ACB * Profiili EuroCup === Viitteet === == Aiheesta muualla == * Anzejs Pasecniks Basketball Profile eurobasket.com * Profiili FIBA Archive Luokka:Latvialaiset koripalloilijat Luokka:Vuonna 1995 syntyneet Luokka:Elävät henkilöt
Alpha Kaba

Alpha Kaba (s. 29. tammikuuta 1996 Blois) on ranskalainen koripalloilija. Isona laitahyökkääjänä tai sentterinä pelaava Kaba on pelannut urallaan kotimaansa lisäksi Serbiassa. Hän voitti Serbian cup-mestaruuden vuonna 2016 ja oli Adrianmeren liigan levypallokuningas kaudella 2016–2017. Atlanta Hawks varasi Kaban 60. vuorolla NBA:n vuoden 2017 varaustilaisuudessahttp://www.nba.com/hawks/news/hawks-select-john- collins-19th-pick.Adrianmeren liigaLNB == Lähteet == * Profiili Adrianmeren liiga * Profiili LNB === Viitteet === == Aiheesta muualla == * Alpha Kaba Basketball Profile eurobasket.com * Profiili FIBA Archive Luokka:Ranskalaiset koripalloilijat Luokka:Vuonna 1996 syntyneet Luokka:Elävät henkilöt
Mihai Nedef

Mihai Nedef (8. marraskuuta 1931 Bukarest – 10. kesäkuuta 2017) oli romanialainen koripalloilija ja koripallovalmentaja. Nedef pelasi Romanian miesten maajoukkueessa Helsingin kesäolympialaisissa 1952 ja seitsemässä peräkkäisessä EM-turnauksessa vuosina 1953–1965. Parhaimmillaan Romania sijoittui näissä turnauksissa viidenneksi vuonna 1957. Nedef myös valmensi Romanian miesten maajoukkuetta vuoden 1975 EM-kilpailut mukaan lukien. Seuraurallaan Nedef voitti Steaua Bukarestissa pelaajana kymmenen peräkkäistä Romanian mestaruutta ja valmentajana samassa seurassa kuusi mestaruutta lisää. Nedefin kuolemasta 85-vuotiaana uutisoitiin 10. kesäkuuta 2017.Olympics at Sports-Reference.comhttp://www.libertatea.ro/sport/doliu-baschetul-romanesc- murit-fostul-mare-jucator-si-antrenor-mihai-nedef-1868122 == Lähteet == == Aiheesta muualla == * Mihai Nedef Bio, Stats, and Results Olympics at Sports- Reference.com * Profiili FIBA Archive Luokka:Romanialaiset koripalloilijat Luokka:Romanialaiset koripallovalmentajat Luokka:Vuonna 1931 syntyneet Luokka:Vuonna 2017 kuolleet
Leo Kaila

Leo Torsten Kaila (22. marraskuuta 1919 – 7. maaliskuuta 1999)Hietaniemen hautausmaa, kortteli H35, rivi 8, hauta 165 oli suomalainen filosofian lisensiaatti ja eduskunnan pikakirjoittaja.Suomen Pikakirjoittajayhdistys : Leo KailaGeni.com : Leo Torsten Kaila Leo Kailan vanhemmat olivat tilastotieteilijä ja tietokirjailija Toivo T. Kaila ja Anna Aili Pohjonen.Kuka kukin on 1954 : Toivo T. Kaila Kaila oli eduskunnan pikakirjoittajana 1949–1986 ja kauppakorkeakoulun pikakirjoituksen lehtorina 1971–1983. Hän oli Suomen Pikakirjoittajayhdistyksen johtokunnan jäsen 1956–1968 ja yhdistyksen kunniajäsen vuodesta 1992 alkaen. Kailasta tuli mestariluokan pikakirjoittaja 1955 ja pikakirjoituksen suurmestari 1961. Kailan veljiä olivat tekniikan tutkija Martti Kaila ja opetusneuvos Sakari Kaila. ==Teoksia == * Pikakirjoituksen alkeis- ja harjoituskirja ; pikakirjoitteet Akseli Valta. WSOY 1960, 7. painos 1976 * Opi lyhentämään : Pikakirjoituksen lyhennysoppi ja harjoituskirja yksinkertaistetun järjestelmän pohjalta ; kirj. Leo Kaila, Unto Räty ; pikakirjoitteet Akseli Valta. WSOY 1966, 2. painos 1968, 3. painos 1977, 4. painos 1995 * Pikakirjoitus, Tiedon portaat osa 2. WSOY 1966 * Matematiikka 1 a, Ensimmäistä kouluvuotta varten ; laat. Jukka Hakalehto, Seppo Honkanen, Leo Kaila ja Esko Ranta ; kuvitus Elina Vanninen. WSOY 1968, 3. uus. painos 1971 == Lähteet == Luokka:Suomalaiset virkamiehet Luokka:Pikakirjoittajat Luokka:Vuonna 1919 syntyneet Luokka:Vuonna 1999 kuolleet
Targ

__NOTOC__ Targ on tunisialaisen Bargou 08 -yhtyeen esikoisalbumi, joka julkaistiin vuonna 2017. == Kappaleet == # # # # # # # # # == Kokoonpano == * Lassaed Bougalmi – gasba, zokra * Imed Rezgui – bendir * Nidhal Yahyaoui – laulu, wtar * Sofyan Ben Youssef – syntetisaattori * Benjamin Chaval – rummut == Lähteet == * Targ discogs.com -sivustolla Luokka:Vuoden 2017 esikoisalbumit Luokka:Tunisialaiset albumit
Eye of the Beholder (pelisarja)

Eye of the Beholder on kolmiosainen tietokoneroolipelien sarja, jonka on kehittänyt Westwood Studios. == Pelit == ===Pääsarja=== * Eye of the Beholder (1991) * Eye of the Beholder II: The Legend of Darkmoon (1991) * Eye of the Beholder III: Assault on Myth Drannor (1993) ===Spin-off=== * Dungeons & Dragons: Eye of the Beholder (2002) Game Boy Advancelle vuonna julkaistu versio käyttää rajatumpaa säännöstä ja rajatummin mahdollisia pelaajahahmoja. == Lähteet == == Aiheesta muualla == * Pelisarja MobyGamesissä Luokka:Videopelisarjat
Martti Noponen

Martti Robert Noponen (7. kesäkuuta 1928 Pyhäjärvi Ol – 27. joulukuuta 2019 Helsinki)Kuolinilmoitus. Helsingin Sanomat 19.1.2020, s. C 18 oli suomalainen Helsingin yliopiston valtio-opin professori. Hän oli Helsingin yliopiston yleisen valtio-opin apulaisprofessorina 1971–1991 sekä yleinen valtio-opin dosenttina 1966–1971 ja 1991–1996.Helsingin yliopiston opettaja- ja virkamiesluettelo 1918-2000 : Valtiotieteellinen tiedekunta : Yleinen valtio- oppi ==Teoksia == * Kansanedustajien sosiaalinen tausta Suomessa, Helsingin yliopiston väitöskirja. Valtiotieteellisen yhdistyksen julkaisusarja. Politiikan tutkimuksia 6. Helsinki 1964 * The legislative career in Finland ; kirj. Martti Noponen ja Pertti Pesonen. Acta politica 3. Institutum politicum Universitatis Helsingiensis, Helsinki 1964 * Valtio-oppi, Tiedon portaat osa 5. WSOY 1968, julkaistu uudelleen nimellä Politiikka tutkimuksen kohteena. WSOY 1968, 2. painos 1969, 3. uus. painos 1972 * Ohjeita pro gradu -tutkielman tekijöille. 2. painos Helsingin yliopisto, yleisen valtio-opin laitos 1984, 3. tark. painos 1990, 4. tark. painos (toinen kirj. Juha Auvinen) 1996 * Noposten suku : Haapajärveltä v. 1800 Kärsämäen Porkkalan kylään muuttaneen Matti Gabrielinpoika Noposen, aik. Tulpon, jälkeläiset. M. Noponen, Helsinki 1999, 2. uud. painos 2005 * Arava-talon vaiheita Ruskeasuolla : As. oy Koroistentie 13 täytti 40 vuotta 15.5.1999. Asunto-osakeyhtiö Koroistentie 13, Helsinki 2001 == Toimitustöitä == * Kylä pieni Porkkalasta : muistelmia ja kuvauksia Porkkalan ja sen asukkaiden vaiheista Kärsämäellä ; toimittanut Martti Noponen ; kartat Pertti Noponen ; piirrokset Tuula Lehtimäki. Kärsämäen kylätoimikunta, Kärsämäki 1997 == Lähteet == == Aiheesta muualla == * Martti Noposen muistokirjoitus Helsingin Sanomissa Luokka:Helsingin yliopiston professorit Luokka:Suomalaiset professorit Luokka:Suomalaiset politiikan tutkijat Luokka:Vuonna 1928 syntyneet Luokka:Vuonna 2019 kuolleet
Bahama kesäolympialaisissa 2012

Bahama osallistui vuoden 2012 kesäolympialaisiin jotka järjestettiin Lontoossa. Bahama sai lähetettyä paikalle yhteensä 24 urheilijaa joista 14 oli miehiä ja 10 naisia. Bahama sai lähetettyä urheilijoita pelkästään yleisurheiluun ja uimakilpailuihin.http://www.thenassauguardian.com/index.php?option=com_content&view;=article&id;=32667:mackey- confirmed-for-olympic-team&catid;=41:sports&Itemid;=50 Lontoon olympialaisissa Bahama osallistui kuudettatoista kertaa kesäolympialaisiin. Maan lipunkantajana avajaisissa toimi Chris Brown.https://stillmed.olympic.org/Documents/Games_London_2012/Flagbearers.pdf Päättäjäisissä lipunkantajana toimi Chandra Sturrup. Ainoan mitalinsa Bahama voitti miesten 4×400 metrin viestijuoksussa, jossa Chris Brown, Demetrius Pinder, Michael Mathieu ja Ramon Miller voittivat kultaa.http://m.tribune242.com/news/2012/aug/17/2012-olympic-team-bahamas- lived-up-to-the/?templates=mobile == Lähteet == Luokka:Valtiot kesäolympialaisissa 2012 Luokka:Bahama olympialaisissa
Omar Monza

Omar Ubaldo Monza Ricciardi (17. helmikuuta 1929 Buenos Aires – 17. kesäkuuta 2017) oli argentiinalainen koripalloilija ja maailmanmestari. Monza pelasi 1950-luvun alussa Argentiinan miesten maajoukkueessa, joka voitti historian ensimmäisen maailmanmestaruuden Argentiinassa 1950 ja saavutti hopeaa historian ensimmäisissä Pan-Amerikan kisoissa Buenos Airesissa 1951. Helsingin kesäolympialaisissa 1952 Monzan edustama Argentiina sijoittui neljänneksi.Olympics at Sports-Reference.com Monza kuoli 88-vuotiaana 17. kesäkuuta 2017.http://www.telam.com.ar/notas/201706/192703-basquetbolista- campeon-del-mundo-deceso-omar-monza.html == Lähteet == == Aiheesta muualla == * Omar Monza Bio, Stats, and Results Olympics at Sports-Reference.com * Profiili FIBA Archive Luokka:Argentiinalaiset koripalloilijat Luokka:Vuonna 1929 syntyneet Luokka:Vuonna 2017 kuolleet
Jerry Krause

Jerome ”Jerry” Krause (6. huhtikuuta 1939 Chicago, Illinois – 21. maaliskuuta 2017) oli yhdysvaltalainen koripallojohtaja, joka tuli tunnetuksi etenkin NBA- joukkue Chicago Bullsin 1990-luvun menestysvuosien general managerina. Hänet nimettiin kahdesti NBA:n vuoden seurajohtajaksi. == Ura == Krause toimi Bullsin general managerina vuodet 1985–2003. Michael Jordanin tähdittämä joukkue voitti 1990-luvulla kuusi NBA:n mestaruutta ja Krause NBA:n vuoden seurajohtajan palkinnon vuosina 1988 ja 1996. Krausen aikana Bulls hankki muun muassa pelaajistoonsa Scottie Pippenin, Horace Grantin, Charles Oakleyn, tuolloin harvinaisemman ulkomaalaispelaaja Toni Kukočin ja päävalmentajakseen siihen mennessä suhteellisen vaatimattoman valmentajataustan Phil Jacksonin. Krause kuoli terveysongelmista kärsittyään 77-vuotiaana 21. maaliskuuta 2017.http://www.nba.com/article/2017/03/21/jerry-krause-chicago-bulls-gm- dies-77http://www.chicagotribune.com/sports/basketball/bulls/ct-jerry-krause- obit-spt-0322-20170321-story.html Hänet nimettiin kuukausi kuolemansa jälkeen Basketball Hall of Fameenhttp://www.nba.com/article/2017/04/01/tracy-mcgrady- jerry-krause-rebecca-lobo-naismith-memorial-basketball-hall-fame. == Lähteet == * Jerry Krause NBA & ABA Basketball Executive Record Basketball- Reference.com === Viitteet === Luokka:Yhdysvaltalaiset urheiluvaikuttajat Luokka:Vuonna 1939 syntyneet Luokka:Vuonna 2017 kuolleet
Juho Vainio

Juho Vainio (27. syyskuuta 1880 Kaarina – 20. tammikuuta 1964) oli suomalainen rakennusurakoitsija, talousneuvos ja kiinteistö- ja rakennusalan vaikuttaja. Hän on kansanterveyden tukemiseen keskittyvän Juho Vainion säätiön perustaja.Juho Vainio ja hänen perustamansa säätiö Juho Vainion Säätiön 50-vuotisjuhlaseminaari 20.1.2011 Säätiön puheenjohtajan professori Jussi Huttusen avauspuhe Vaatimattomista oloista kotoisin ollut Vainio joutui taloudellisista syistä keskeyttämään opintonsa oppikoulussa ja myöhemmin Helsingin teollisuuskoulussa. Vainio loi omaisuutensa 1920- ja 1930-luvuilla Helsingin kiinteistömarkkinoilla. Hän oli Suomen Kiinteistöliiton varapuheenjohtajana 1922–1938, Helsingin Kiinteistöyhdistyksen puheenjohtajana 1925–1938, Suomen Talokeskus Oy hallituksen puheenjohtajana 1923–1933 sekä Suomen Asuntohypoteekkipankin hallituksen jäsenenä 1927–1937. Vainio sai vuonna 1951 talousneuvoksen arvonimen. Juho Vainio perusti nimeään kantavan Juho Vainion säätiön syksyllä 1960. Säätiö keskittyi aluksi levittämään tietoa kuntoliikunnasta, luonnonmukaisesta kasvisravinnosta ja terveydenhoidosta sekä tupakan, alkoholin ja huumausaineiden aiheuttamista haitoista. Tätä varten säätiö perusti 1968 TEE-lehden (myöhemmin Terve elämä) jota se julkaisi 1990-luvun lopulle saakka. Juho Vainio oli itse parantunut vatsasairaudestaan Are Waerlandin kehittämän ravintoon, vesihoitoihin ja liikuntaan perustuneen ohjelman avulla. Juho Vainion säätiö alkoi jakaa vuodesta 1976 alkaen apurahoja kansanterveyden, ravitsemus- ja liikuntatutkimuksen sekä luonnonlääketieteen, kasvisravinnon, kuntoliikunnan ja terveiden elämäntapojen edistämiseen liittyville toiminnoille ja tutkimuksille. == Lähteet == == Kirjallisuutta == * Kullervo Kemppinen : Juho Vainio ja hänen perustamansa säätiö. Juho Vainion säätiö, Helsinki 1990 ISBN 9529024592 * Allan Tiitta : Terveyden rakentaja : Juho Vainion säätiön historia 1960-2010. Juho Vainion säätiö, Helsinki 2011 ISBN 9789529281886 Luokka:Suomalaiset lahjoittajat Luokka:Suomalaiset liikemiehet Luokka:Vuonna 1880 syntyneet Luokka:Vuonna 1964 kuolleet
A1 Grand Prix -kausi 2006–2007

A1 Grand Prix -kausi 2006–2007 oli A1GP -sarjan toinen kausi. Kausi alkoi 1. lokakuuta 2006 Hollannin Zandvoortin radalla ja päättyi 29. huhtikuuta 2007 Britannian Brands Hatchin radalle. Sarjan mestaruuden voitti Saksa kuljettajina Nico Hülkenberg ja Christian Vietoris. ==Lähteet== == Aiheesta muualla == *
Laanilan jätteenpolttolaitos

Laanilan jätteenpolttolaitos on Oulun Laanilan kaupunginosassa, Kemiran teollisuusalueella toimiva jätteenpolttolaitos. Laitoksen omistaja on Oulun Energia ja sen käytöstä ja kunnossapidosta vastaa Laanilan Voima Oy. Vuosittain laitoksessa poltetaan noin 150 000 tonnia yhdyskunta- ja teollisuusjätettä, josta puolet tulee Oulun Jätehuollon alueelta ja puolet muualta Pohjois-Suomesta. Jätteenpolttolaitos otettiin kaupalliseen käyttöön vuonna 2012, ja sen polttoaineteho on 53 MW. Vuonna 2015 laitos tuotti höyryä 367 GWh ja kaukolämpöä 40 GWh. Laitoksen tuottamaa energiaa hyödynnetään Kemiran teollisuusprosesseissa ja Oulun Energian sähkön ja kaukolämmön tuotannossa. == Lähteet == Luokka:Oulun rakennukset ja rakennelmat Luokka:Suomen jätteenpolttolaitokset
Jukka Tikkanen

Jukka Tapani Tikkanen (30. elokuuta 1957 Jyväskylä) on suomalainen arkkitehti ja Arkkitehtisuunnittelu Jukka Tikkanen Oy:n toimitusjohtaja. Tikkanen valmistui arkkitehdiksi Teknillisestä korkeakoulsta 1990. Kansainvälisen arkkitehtuurikilpailun voiton myötä toteutettu Jyväskylän Ainolanrannan rantakortteli oli myös Tikkasen diplomityö. Arkkitehtisuunnittelu Jukka Tikkanen Oy teki yli kymmenen vuoden ajan 8-9% koko Suomen asuntotuotannon suunnittelusta, vastaten mm. Suomen korkeimman asuinkerrostalon Vuosaaren Cirruksen toteutussuunnittelusta. Vuosina 2006-08 toimisto suunnitteli hankkeita ainosataan Venäjälle, jossa yhtiöllä on edelleen toimipisteet Moskovassa ja Pietarissa. 2016 Jukka Tikkaselle myönnettiin Jyväskylä-seuran palkinto ”jyväskyläläisyyden tai Jyväskylän henkisen ja aineellisen perinteen hyväksi tehdystä työstä”. Myöntämisessä painoi erityisesti Tikkasen työ vuodesta 2009 omistamansa Schaumanin linnan entisoinnissä. == Lähteet == ==Aiheesta muualla== *Arkkitehtisuunnittelu Jukka Tikkanen Oy Luokka:Suomalaiset arkkitehdit Luokka:Vuonna 1957 syntyneet Luokka:Elävät henkilöt
Bülach

Bülach on kaupunki Zürichin kantonissa Bülachin hallintoalueella Koillis- Sveitsissä. Kaupungin asukasluku on vajaat 20 000 ja pinta-ala on 19,33 neliökilometriä. ==Maantiede== Bülach sijaitsee kumpuilevassa Mittellandissa Glatt- ja Tössjokien välissä, Reinin eteläpuolella. ==Liikenne== Bülachista on moottoritieyhteys etelään, Klotenin kautta Zürichiin. SBB:n rautatie Zürich–Schaffhausen kulkee Bülachin kautta. Kaupungista on rautatieyhteys myös itään, Winterthuriin. ==Lähteet== * === Viitteet === == Aiheesta muualla == * Luokka:Sveitsin kaupungit Luokka:Zürichin kantonin kunnat
Stepan Aleksandrovski

Stepan Fjodorovitš Aleksandrovski (25. joulukuuta 1842 – 14. helmikuuta 1906) oli venäläinen taidemaalari ja akvarellisti. Luokka:Venäläiset taidemaalarit Luokka:Vuonna 1842 syntyneet Luokka:Vuonna 1906 kuolleet
A1 Grand Prix -kausi 2007–2008

A1 Grand Prix -kausi 2007–2008 oli A1GP -sarjan kolmas kausi. Kausi alkoi 30. syyskuuta 2007 Hollannin Zandvoortin radalla ja päättyi 4. toukokuuta 2008 Britannian Brands Hatchin radalle. Sarjan mestaruuden voitti Sveitsi kuljettaja Neel Jani. ==Lähteet== == Aiheesta muualla == *
A1 Grand Prix -kausi 2008–2009

A1 Grand Prix -kausi 2008–2009 oli A1GP -sarjan neljäs ja viimeinen kausi (kausi 2009–10 ei toteutunut ja sarja kaatui talousvaikeuksiin syksyllä 2009). Kausi alkoi 5. lokakuuta 2008 Hollannin Zandvoortin radalla ja päättyi 3. toukokuuta 2009 Britannian Brands Hatchin radalle. Sarjan mestaruuden voitti Irlanti kuljettajana Adam Carroll. ==Lähteet== == Aiheesta muualla == *
Wil

Wil tarkoittaa muuan muassa seuraavaa: == Paikannimi == * Wil, kaupunki Sveitsissä, Sankt Gallenin kantonissa * Wil, kunta Sveitsissä, Zürichin kantonissa * Wil, kunta Sveitsissä, Aargaun kantonissa == Etunimi == * Wil Traval, australialainen näyttelijä * Wil Wheaton, yhdysvaltalainen näyttelijä
Stomatosuchus

Stomatosuchus on sukupuuttoon kuollut krokotiilimaisten arkosaurien suku, jonka fossiileja on löydetty Egyptistä myöhäisen liitukauden Cenomanum- vaiheelta. Se oli arviolta 10 metriä pitkä, ja sillä oli lähes kaksimetrinen, litteäkuonoinen kallo. Alaleuka oli hampaaton ja sen alla näyttää olleen pelikaanimainen pussi. Sen uskotaan olleen siivilöijä, joka ahmaisi leukapussiinsa suuria määriä vettä, jotka se sitten puristi ulos yläleuan hienojen hampaiden läpi. Jäljelle jäivät pienet äyriäiset joita Stomatosuchus käytti ravinnokseen. Koska eläimen ainoa tunnettu yksilö tuhoutui Munich Museumin mukana liittoutuneiden pommituksessa vuonna 1944, ei fossiileja voida tutkia nykyaikaisin menetelmin varmistamaan jos uskomukset sen elintavoista pitävät paikkansa. Samassa hyökkäyksessä katosivat myös dinosaurusten Spinosaurus ja Carcharodontosaurus alkuperäiset jäänteet. == Lähteet == == Aiheesta muualla == * Prehistoric Wildlife: Stomatosuchus Luokka:Crocodylomorpha Luokka:Esihistorialliset matelijat
Wil (kaupunki)

Wil on kaupunki Sankt Gallenin kantonissa Koillis-Sveitsissä. Kaupungin asukasluku on noin 24 000 ja pinta-ala on 20,82 neliökilometriä. ==Maantiede== Wil sijaitsee kumpuilevassa Mittellandissa Thurjoen varrella. ==Liikenne== Wil sijaitsee moottoritien A1 varrella, Winterthurin ja Sankt Gallenin välillä. SBB:n rautatie Zürich–Sankt Gallen kulkee Wilin kautta. Kaupungista on kolme muutakin rautatieyhteyttä: pohjoiseen Weinfeldeniin, luoteeseen Frauenfeldiin sekä etelään Wattwiliin. ==Lähteet== * === Viitteet === == Aiheesta muualla == * Luokka:Sveitsin kaupungit Luokka:Sankt Gallenin kantonin kunnat
Jalkapallon maailmanmestaruuskilpailujen 2018 loppuottelu

Jalkapallon maailmanmestaruuskilpailujen 2018 loppuottelu oli jalkapallo- ottelu, jossa ratkaistiin jalkapallon MM-kilpailujen 2018 voittaja. Se oli neljän vuoden välein pelattavien jalkapallon MM-kilpailujen 21. loppuottelu. Se pelattiin Lužniki-stadionilla Moskovassa, Venäjällä 15. heinäkuuta 2018 Ranskan ja Kroatian välillä. Ottelun voittanut Ranska karsiutui vuoden 2021 Maanosaliittojen cupiin. ==Ottelu== ===Tiedot=== {| style="font-size:90%" cellspacing="0" cellpadding="0" GK 1 Hugo Lloris (c) RB 2 Benjamin Pavard CB 4 Raphaël Varane CB 5 Samuel Umtiti LB 21 Lucas Hernández CM 6 Paul Pogba CM 13 N'Golo Kanté RW 10 Kylian Mbappé AM 7 Antoine Griezmann LW 14 Blaise Matuidi CF 9 Olivier Giroud Vaihtopelaajat: Vaihtopelaajat: Vaihtopelaajat: MF 15 Steven N'Zonzi MF 12 Corentin Tolisso FW 18 Nabil Fekir Valmentaja: Valmentaja: Valmentaja: Didier Deschamps Didier Deschamps Didier Deschamps Paras pelaaja: Antoine Griezmann (Ranska) Avustavat erotuomarit: Hernán Maidana (Argentiina) Juan Pablo Belatti (Argentiina) Neljäs erotuomari: Björn Kuipers (Alankomaat) Videoerotuomari: Massimiliano Irrati (Italia) Avustavat videoerotuomarit Mauro Vigliano (Argentiina) Carlos Astroza (Chile) Danny Makkelie (Alankomaat) |} Säännöt * 90 minuuttia. * 30 minuutin jatkoaika tarpeen vaatiessa. * Rangaistuspotkukilpailu mikäli tilanne on edelleen tasan. * Kaksitoista vaihtopelaajaa. * Enintään kolme pelaajavaihtoa. == Lähteet == ==Aiheesta muualla== * Virallinen sivusto * Viralliset otteluraportit 2018 Luokka:Jalkapallon maailmanmestaruuskilpailut 2018 Luokka:Ranskan jalkapallo Luokka:Kroatian jalkapallo Luokka:Moskovan urheilu
Tzenni

__NOTOC__ Tzenni on mauritanialaisen griottimuusikko ja laulaja-lauluntekijä Noura Mint Seymalin albumi, joka julkaistiin vuonna 2014. == Kappaleet == # # # # # # # # # # == Kokoonpano == * Ayniyana Chighaly – ardine (kappaleet: 4, 5, 8, 9) * Noura Mint Seymali – ardine, laulu * Lall Chighaly – taustalaulu (kappale: 10) * Mayassa Hemed Vall – taustalaulu (kappaleet: 4, 8) * Ousmane Touré – basso * Matthew C. Tinari – rummut * Jeiche Ould Chighaly – kitara, tidinite == Lähteet == * Tzenni discogs.com -sivustolla Luokka:Vuoden 2014 albumit Luokka:Noura Mint Seymalin albumit
Suomen Silkkikutomo

Suomen Silkkikutomo Oy oli Helsingissä vuodesta 1929 konkurssiinsa 1991 asti toiminut tekstiiliteollisuusyritys. Sillä oli tehdas myös Keski-Pohjanmaan Kannuksessa. Parhaimmillaan 430 henkeä työllistänyt yritys valmisti muun muassa alusvaatteita, vuorikankaita ja 1960-luvulla suosittuja nailonpaitoja. Yrityksen tuotemerkkejä olivat muun muassa Mary Ann ja Sir William.Nailonunelmista moderniin bisnekseen, Sponda Magazine 19.5.2014, Sponda. Viitattu 24.6.2017. Yhtiön perusti virolainen Voldemar Kits, joka aloitti tuotannon pienimuotoisesti kellarihuoneessa Sörnäisissä. 1940-luvun lopulla Suomen Silkkikutomolla oli tiloja Punavuoren Mestaritalossa (Merimiehenkatu 38–40) ja Ruoholahden Kaapelitehtaassa (Tallberginkatu 1). 1950-luvun alussa yritys rakennutti Herttoniemeen arkkitehti Matti Finellin suunnitteleman rappauspintaisen teollisuuskiinteistön. Suomen Silkkikutomon konkurssin jälkeen Laivalahdenkatu 2b:n lähes 7 000 kerrosneliömetrin rakennukset olivat pitkään tyhjillään, kunnes uusi omistaja Sponda remontoi kiinteistön 2000-luvun alkupuolella toimistotiloiksi. Kiinteistössä toimi 2010-luvun puolivälissä muun muassa Lääkäriasema Diacor, suoramarkkinointiyritys MicroMedia ja Helsingin työväenopisto. Vuonna 1991 Suomen Silkkikutomo ajautui konkurssiin.Korhonen, Johanna Maria: Suomen Silkkikutomo teki konkurssin, Helsingin Sanomat 14.9.1991. Viitattu 24.6.2017. Seuraavana vuonna Ilpo Larha murhasi Suomen Silkkikutomo Oy:n omistajan, 77-vuotiaan Wilhelm Högstenin tämän perintöä havitelleen pojan Fred Högstenin toimeksiannosta.Helsinkiläismies tunnusti Jollaksen palkkamurhan. Helsingin Sanomat 28.8.1992. ==Lähteet== Luokka:Entiset suomalaiset teollisuusyritykset Luokka:Entiset suomalaiset vaatetusalan yritykset Luokka:Herttoniemi
Kreuzlingen

Kreuzlingen on kaupunki Thurgaun kantonissa Koillis-Sveitsissä. Kaupunki sijaitsee Saksan rajalla, rajanaapuri on Konstanzin kaupunki. Kaupungin asukasluku on noin 22 000 ja pinta-ala 11,48 neliökilometriä. Asukkaista enemmistö on ulkomaalaisia: vakinaisista asukkaista 54 prosentilla ei ole Sveitsin kansalaisuutta. ==Maantiede== Kreuzlingen sijaitsee kumpuilevassa Mittellandissa Bodenjärven rannalla. ==Liikenne== Kreuzlingen on rajanylityspaikka Saksaan. Moottoritie A7 johtaa kaupungista lounaaseen kohti Winterthuria. Kreuzlingenistä on rautatie neljään suuntaan: Saksan-rajan ja Reinin yli pohjoiseen, länteen Schaffhauseniin, kaakkoon kohti Romanshornia sekä etelään Weinfeldeniin. ==Lähteet== * === Viitteet === == Aiheesta muualla == * Luokka:Sveitsin kaupungit Luokka:Thurgaun kunnat
Bohumil Tomášek

Bohumil Tomášek (21. kesäkuuta 1936 Liberec – 2. marraskuuta 2019https://www.idnes.cz/sport/basket/zemrel-bohumil-tomasek-sin-slavy- basketbal-vicemistr-evropy.A191104_071123_sport-basket_ten) oli Tšekkoslovakiaa edustanut koripalloilija. Tomášek saavutti Tšekkoslovakian miesten maajoukkueessa EM-hopeaa Turkissa 1959 ja Suomessa 1967. Kesäolympialaisissa hän sijoittui Tšekkoslovakian maajoukkueessa viidenneksi Roomassa 1960. Mitaliturnaustensa lisäksi Tomášek pelasi EM-kilpailuissa vuosina 1961, 1963 ja 1965.Tšekin koripalloliittoTšekin olympiakomitea == Lähteet == * Profiili Tšekin koripalloliitto * Profiili Tšekin olympiakomitea === Viitteet === == Aiheesta muualla == * Bohumil Tomášek Bio, Stats, and Results Olympics at Sports-Reference.com * Profiili FIBA Archive Luokka:Tšekkoslovakialaiset koripalloilijat Luokka:Vuonna 1936 syntyneet Luokka:Vuonna 2019 kuolleet
Celestín Mrázek

Celestín Mrázek on Tšekkoslovakiaa edustanut, kilpauransa päättänyt koripalloilija. Mrázek saavutti Tšekkoslovakian miesten maajoukkueessa EM- hopeaa Suomessa 1967.http://www.linguasport.com/baloncesto/internacional/eurobasket/1967_HELSINKI_SQUADS.htm == Lähteet == == Aiheesta muualla == * Profiili FIBA Archive Luokka:Tšekkoslovakialaiset koripalloilijat Luokka:Syntymävuosi puuttuu Luokka:Elävät henkilöt
Jiří Marek

Jiří Marek on Tšekkoslovakiaa edustanut, kilpauransa päättänyt koripalloilija. Marek saavutti Tšekkoslovakian miesten maajoukkueessa EM-hopeaa Suomessa 1967.http://www.linguasport.com/baloncesto/internacional/eurobasket/1967_HELSINKI_SQUADS.htm Hän kuului Tšekkoslovakian kokoonpanoon myös Jugoslavian EM-kilpailuissa 1961, missä maa sijoittui viidenneksihttp://www.linguasport.com/baloncesto/internacional/eurobasket/1961_BELGRADE_SQUADS.htm. == Lähteet == == Aiheesta muualla == * Profiili FIBA Archive Luokka:Tšekkoslovakialaiset koripalloilijat Luokka:Syntymävuosi puuttuu Luokka:Elävät henkilöt
Vladimír Heger

Vladimír Heger (30. tammikuuta 1932 – 1. maaliskuuta 2021Voormalig bondscoach Vladimir Heger op 89-jarige leeftijd overleden ) oli tšekkiläinen, aikaisemmin tšekkoslovakialainen, kilpauransa päättänyt koripallovalmentaja ja koripalloilija. Pitkän valmentajanuransa aikana Heger valmensi muun muassa Tšekkoslovakian miesten maajoukkuetta, Tšekkoslovakian naisten maajoukkuetta, Alankomaiden miesten maajoukkuetta, Portugalin miesten maajoukkuetta ja Turkin miesten maajoukkuetta. Tšekkoslovakian miehet Heger valmensi EM-hopealle Suomessa 1967 ja joidenkin lähteiden mukaan myös EM-pronssille Italiassa 1969. Hänen aikanaan Tšekkoslovakian miesjoukkue pelasi myös Münchenin kesäolympialaisissa 1972, Montréalin kesäolympialaisissa 1976, vuoden 1974 MM- kilpailuissa ja useissa EM-kilpailuissa. Tšekkoslovakian naiset Heger johdatti EM-pronssille Puolassa 1978. Myös Alankomaiden miesjoukkue osallistui Hegerin valmennuksessa EM-kilpailuihin.http://www.linguasport.com/index_x.htm Tšekin koripalloliittosport.idnes.cz == Lähteet == * 80-vuotispäiväartikkeli Tšekin koripalloliitto * Profiili sport.idnes.cz * === Viitteet === == Aiheesta muualla == Luokka:Tšekkoslovakialaiset koripalloilijat Luokka:Tšekkoslovakialaiset koripallovalmentajat Luokka:Vuonna 1932 syntyneet Luokka:Vuonna 2021 kuolleet
Weinfelden

Weinfelden on kaupunki Thurgaun kantonissa Koillis-Sveitsissä. Kaupungin asukasluku on runsaat 11 000 ja pinta-ala 15,5 neliökilometriä. ==Maantiede== Weinfelden sijaitsee kumpuilevassa Mittellandissa Thurjoen varrella. ==Liikenne== Valtatie 14 (H14) Frauenfeldistä Romanshorniin kulkee Weinfeldenin kautta. SBB:n rautatie Winterthurista Romanshorniin kulkee kaupungin kautta. Lisäksi Weinfeldenistä on rautatieyhteys pohjoiseen, Kreuzlingeniin, sekä etelään, Wiliin. ==Lähteet== * === Viitteet === == Aiheesta muualla == * *
Wetzikon

Wetzikon on kaupunki Zürichin kantonissa Koillis-Sveitsissä. Kaupungin asukasluku on runsaat 24 000 ja pinta-ala 16,7 neliökilometriä. ==Maantiede== Wetzikon sijaitsee kumpuilevassa Mittellandissa pari kymmentä kilometriä Zürichistä kaakkoon. ==Liikenne== Wetzikonista on rautatieyhteys neljään suuntaa: luoteeseen kohti Dübendorfia, pohjoiseen Winterthurin suuntaan, kaakkoon Hinwiliin sekä etelään Rapperswiliin. ==Lähteet== * === Viitteet === == Aiheesta muualla == * Luokka:Sveitsin kaupungit Luokka:Zürichin kantonin kunnat
Fred Kerley

Fred Kerley (s. 7. toukokuuta 1995) on yhdysvaltalainen pikajuoksija, jonka päämatka on ollut aiemmin 400 metrin juoksu ja vuodesta 2021 lähtien myös 100 ja 200 metrin juoksut. Hän on pituudeltaan 191 cm. Kerley voitti 400 metrin Yhdysvaltojen-mestaruuden 2017. Hän voitti samana vuonna NCAA:n 400 metrin mestaruuden sekä sisä- että ulkoradoilla. Lontoon MM-kilpailuissa 2017 hän juoksi ankkuriosuuden Yhdysvaltojen hopeajoukkueessa 4 × 400 metrin viestissä. 400 metrillä hän sijoittui seitsemänneksi. Birminghamin MM-hallikilpailuissa 2018 hän sai hopeaa 4 × 400 metrin viestissä. Hän voitti Yhdysvaltojen- mestaruuden 400 metrillä 2019. Dohan MM-kilpailuissa 2019 hän saavutti 400 metrillä pronssia ajalla 44,17. Lisäksi hän juoksi avausosuuden Yhdysvaltojen voittaessa 4 × 400 metrin viestin maailmanmestaruuden ajalla 2.56,69. Kerley saavutti vuonna 2021 järjestetyissä Tokion olympialaisissa hopeaa 100 metrillä ennätyksellään 9,84. Hän voitti 100 metrin Yhdysvaltojen-mestaruuden 2022 ajalla 9,77 juostuaan välierissä ennätyksensä 9,76. Eugenen MM-kilpailuissa 2022 hän voitti 100 metrillä kultaa ajalla 9,86. Alkuerissä hän juoksi ajan 9,79. 200 metrillä hän karsiutui välierissä. Budapestin MM-kilpailuissa 2023 hän karsiutui 100 metrin välierissä ja juoksi toisen osuuden kultaa voittaneessa Yhdysvaltojen 4 × 100 metrin viestijoukkueessa. Pariisin olympialaisissa 2024 hän saavutti 100 metrillä pronssia ajalla 9,81. Kerley juoksi 400 metrin ulkorataennätyksensä 43,64 Des Moinesissa 27. heinäkuuta 2019. Hallissa hän on juossut saman matkan parhaimmillaan aikaan 44,85 Texasin College Stationissa 11. maaliskuuta 2017. 200 metrin ennätyksensä 19,76 hän juoksi Nairobissa 18. syyskuuta 2021. 60 metriä hän on juossut hallissa parhaimmillaan aikaan 6,55 vuonna 2024. == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiamitalistit Luokka:Vuonna 1995 syntyneet Luokka:Elävät henkilöt
Erkki Vierikko

Erkki Vierikko (4. kesäkuuta 1924 Helsinki – 30. huhtikuuta 2012 Espoo) oli suomalainen filosofian maisteri, lehtori ja espanjan kielen opetuksen uranuurtaja Suomessa.Erkki Vierikko, Helsingin Sanomat Muistot 6.6.2012 Vierikko opetti Kauppakorkeakoulussa jonne hän perusti myös iberoamerikkalaisen instituutin.Helsingin yliopisto : Espanjalainen filologia : Tietoa oppiaineesta Vierikon vanhemmat olivat puuseppä Eino Herman Wierikko ja Amanda Pitkänen. Hän pääsi ylioppilaaksi 1946 ja valmistui Helsingin yliopistosta filosofian kandidaatiksi 1954. Vierikko oli Kauppakorkeakoulussa ylimääräisenä opettajana 1951–1954, vt. lehtorina 1955 ja espanjan kielen lehtorina vuodesta 1956 alkaen. Hän toimi Suomen iberoamerikkalaisen instituutin johtajana 1963–1970, Suomi-Espanja-seuran yleissihteerinä 1957–1963, Suomen korkeakoulujen kielten opettajien yhdistyksen puheenjohtajana 1965–1969 sekä Euroopan espanjan kielen opettajien 1iiton hallituksen jäsenenä 1975 ja liiton varapuheenjohtajana 1976.Kuka kukin on 1978 == Teoksia == * Libro español : sanasto lukuihin "Lecciones preparatorias" ja Trozos elementales". Moniste / Kauppakorkeakoulu. A 17. Kauppakorkeakoulun ylioppilaskunnan kirja- ja paperikauppa, Helsinki 1951 * Así es Finlandia 1957 ; red. Jukka Miesmaa ; revisado y traducido por Erkki Vierikko en colaboratión con Francisco J. Uriz Echeverria. Otava 1957 * Vaivatonta espanjaa : käytännöllinen kielenopas matkustajille, hyödyllisiä ohjeita ; suomeksi toim. Erkki Vierikko. WSOY 1957, 4. tark. painos 1965, 5. tark. painos 1968, 7. painos 1973 * Espanjan oppikirja. Otava 1958, 5. tark. painos 1974, 9. painos 1993 * Arkiespanjaa. Radion espanjan kurssi. Otava 1962, 5. painos 1975 * Alegría y sol ; tekijät Erkki Vierikko, Marjut Kynäslahti. Otava 1976 * Alegría y sol. Sanasto ja kielioppi ; tekijät Erkki Vierikko, Marjut Kynäslahti. Otava 1977 * Espanjan kielen kielistudiotekstit. 1. jakso ; laat. Erkki Vierikko ja Marja-Leena Muro. Helsingin kauppakorkeakoulun opetusmonisteita n:o 99. Helsingin kauppakorkeakoulu, Helsinki 1978 * Espanjan kielen kielistudiotekstit. 2. jakso ; laat. Erkki Vierikko ja Marja-Leena Muro. Helsingin kauppakorkeakoulun opetusmonisteita n:o 100. Helsingin kauppakorkeakoulu, Helsinki 1978 * Muy atentamente. Helsingin kauppakorkeakoulun opetusmonisteita n:o 177. Helsingin kauppakorkeakoulu, Helsinki 1981 * El libro del Alba (Aquarius). Eyras, Madrid 1983 * Vaskiotsa : Puuseppiä ja maistereita ; Maailmannäyttämön kulissit ; Minuuden puoliväli. Alea-kirja, Helsinki 1993 * Kirkon pyhä dementia. E. Vierikko, Espoo 1994 * Syntyjen syvien jäljillä : Kalevala ranskalaisin silmin. E. Vierikko, Espoo 1994 * Kun Espanja herää : matkaelämyksiä 50-luvun murroksessa. Tietoteos, Kirkkonummi 1999 == Lähteet == Luokka:Suomalaiset opettajat Luokka:Vuonna 1924 syntyneet Luokka:Vuonna 2012 kuolleet
Laganosuchus

Laganosuchus on sukupuuttoon kuollut krokotiilimaisten arkosaurien suku. Sen fossiileja on löydetty Nigeristä ja Marokosta myöhäiseltä liitukaudelta. Suvun tieteellinen nimi tulee kreikan sanoista laganon (pannukakku) ja souchos (krokotiili). Samalla kun Laganosuchus thaumastos löydettiin Echkarin muodostumasta Nigeristä, löydettiin myös muita krokotiilieläimiä kuten Anatosuchus ja Kaprosuchus samasta paikasta. Sen kuvanneet tutkijat antoivat sille lempinimen ”PancakeCroc” (pannukakkukrokotiili). Toinen laji, L. maghrebensis, löydettiin Kem Kem Bedsistä Marokosta. == Kuvaus == pienoiskuva|vasen|Laganosuchuksen kallon rekonstruktio. L. thaumastos oli arviolta kuusimetrinen tanakka kalansyöjä, jolla oli noin metrin mittainen litteä kallo. Serenon mukaan se saattoi odottaa saalista sirot, terävähampaiset leuat ammollaan tuntikausia. == Lähteet == == Aiheesta muualla == * Prehistoric Wildlife: Laganosuchus * Tieteen Kuvalehti: Pannukakkukrokotiili väijyi kaloja * National Geographic: BoarCroc, RatCroc, DogCroc, DuckCroc and PancakeCroc Luokka:Crocodylomorpha Luokka:Esihistorialliset matelijat
Suomi (1911–1912)

Suomi oli Tampereella ja Helsingissä vuosina 1911–1912 ilmestynyt sanomalehti. Pertti Uotilan julkaisema ja toimittama Suomi ilmoittautui ”Suomen maataviljelevän väestön ja kansallisen sivistyksen äänenkannattajaksi”. Se oli maanviljelijöille suunnattu sitoutumaton uutis- ja artikkelilehti. Tavoitteena oli yhdistää sekä suur- että pienviljelijät. Kuudesti viikossa ilmestynyt Suomi oli taloudellisesti ja myös journalistisesti kunnianhimoinen yritys. Toukokuussa 1912 Uotila siirsi lehtensä Tampereelta Helsinkiin, mutta se lakkasi jo kesäkuussa ilmeisesti taloudellisista syistä. ==Lähteet== ==Aiheesta muualla== * Suomi digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset sanomalehdet Luokka:Tampereen media
Honor 9

Honor 9 on Huawein valmistama älypuhelin, joka julkaistiin 16. kesäkuuta 2017. Se on suositun Honor 8:n seuraaja. Honor 9 on osa Huawein valmistamaa Honor- mallistoa. == Ominaisuudet == Honor 9 käyttää Androidiin pohjautuvaa Emotion UI -käyttöliittymää. Puhelimessa on kahdeksanytiminen (4 × 2,4 GHz & 4 × 1,84 GHz) Kirin 960 -järjestelmäpiiri. Honor 9:ssa on 5,15 tuuman NEO IPS LCD -näyttö, jonka tarkkuus on 1 920 × 1 080 pikseliä. Honor 9:ssa on kaksi takakameraa, joista toinen on mustavalkoinen 20 megapikseliä ja toinen normaali 12 megapikseliä. Honor 9:ssa on USB Type-C -liitäntä, joka tukee Qualcommin Quick Chargea ja Huawein omaa pikalatausta. == Lähteet == Luokka:Android-pohjaiset laitteet Honor 9 Luokka:Vuoden 2017 matkapuhelimet
Arkkitehtuuri (täsmennyssivu)

Arkkitehtuuri voi tarkoittaa: *arkkitehtuuri, rakennetun ympäristön suunnittelu *maisema-arkkitehtuuri, julkisen tilan ja ympäristön suunnittelu *informaatioarkkitehtuuri, informaatiorakenteiden suunnittelu *järjestelmäarkkitehtuuri, järjestelmän osien suunnittelu *tietojärjestelmäarkkitehtuuri, tietojärjestelmien suunnittelu *tietokonearkkitehtuuri, tietokoneen rakenteen suunnittelu *yritysarkkitehtuuri, yrityksen toiminnan suunnittelu
Vierikko

Vierikko on suomalainen sukunimi, joka on esiintynyt etenkin Etelä- Pohjanmaalla sekä Hämeen pohjoisosissa ja Itä-Uudellamaalla. Se on muun muassa seuraavilla henkilöillä: * Erkki Vierikko (1924–2012), opettaja * Helena Vierikko (s. 1980), näyttelijä * Lassi Vierikko (s. 1983), elokuvakäsikirjoittaja * Raimo Vierikko (s. 1950), jalkapalloilija * Vesa Vierikko (s. 1956), näyttelijä * Ville Vierikko (s. 1979), videosuunnittelija, elokuvaohjaaja ja -käsikirjoittaja Luokka:Luettelot henkilöistä sukunimen mukaan
Suomi–Finnland

Suomi–Finnland oli Helsingissä vuonna 1918 ilmestynyt saksankielinen sanomalehti. Lehti perustettiin Suomen senaatin päätöksellä huhtikuussa 1918. Hankkeen takana olivat ilmeisesti Eero Erkko, K. A. Paloheimo ja Eero Järnefelt. Tarkoituksena oli levittää uutisia ja kirjoituksia Suomesta ulkomaille ja ulkomailta Suomeen. Ensisijaisena kohdeyleisönä olivat sisällissodan aikana Suomeen tulleet saksalaiset joukot, jotka vuoden lopussa poistuivat maasta. Päätoimittajina työskentelivät Uno Lorentz Lindelöf ja Karl Adolf Rafael Hakkarainen. Avustajakunta koostui lähinnä saksalaismielisestä akateemisesta eliitistä. Kuudesti viikossa ilmestynyttä lehteä levitettiin alkuvaiheessa jopa 6 000–8 000 kappaleen painoksena. Myöhemmin sen levikiksi mainittiin 2 750 kappaletta. Ulkomaille suunnattuna tiedotusvälineenä Suomi–Finnland osoittautui liian suurisuuntaiseksi ja kalliiksi. Vuoden 1918 lopulla sen tilalle suunniteltiin viikkolehteä, joka jäi kuitenkin perustamatta. ==Lähteet== ==Aiheesta muualla== * Suomi–Finnland digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset sanomalehdet